ऊर्जा संसार का महत्‍वपूर्ण संसाधन है। जिसके न होने पर संसार की गति यथास्‍थान रुक जायेगी।ऊर्जा के बिना संसार एक तरह से अन्‍धे व्‍यक्‍ति सा हो जाता है। उसका कोई कार्य आगे नहीं बढ़ सकता। संसार में ऊर्जा का सबसे बड़ा स्रोत सूर्य है। हम सब जितनी भी ऊर्जा प्राप्‍त करते हैं। उसका कहीं न कहीं सम्‍बन्‍ध सूर्य से अवश्य है। सूर्य का उगना संसार का चलना व जीवनमय रहना एक- दूसरे पर निर्भर है। जिस दिन सूर्य नहीं होगा। यह संसार यह जीवन भी नहीं होगा। सूर्य ही है जो संसार की आंखें खोलता और बन्‍द करता है। वह करोड़ों मील दूर होने के बाद भी हम सबको प्रभावित करता है।